**F E L H Í V Á S**

A hét végén elindul Az NB. III-as csapatbajnokság. Mindenki várja már, hogy mindennapi életünk legyen a teke. A járványhelyzet miatt azonban óvatosnak kell lennünk. Nem sodorhatjuk veszélybe saját és családtagjaink egészségét. Továbbá viselkedésünkkel hozzá kell járulnunk ahhoz az esélyhez, hogy a bajnokságot zavartalanul lebonyolíthassuk. Gondoljatok bele, ha csak egy csapatban is találnak Covid megbetegedést, a kontaktok miatt az egész bajnokság léte kerül veszélybe. Ezért mindenkinek az érdeke kell hogy legyen, hogy tartsa be a védekező-megelőző intézkedéseket.

**Kérem a bajnokságban résztvevő csapatokat, játékosokat a következőkre:**

* Beteg játékos ne lépjen pályára, és ne legyen ott a mérkőzésen.
* Azok a játékosok, akik nincsenek játék közben de a nézőtéren vannak, viseljenek maszkot.
* Kézfogás helyett könyék érintéssel üdvözöljük egymást.
* Pályára lépéskor soronként a hazai egyesület a golyókat fertőtlenítővel törölje át.
* A játékosok pályára lépés előtt és pályáról lejövetel után kezüket fertőtlenítsék le.
* A kézfertőtlenítőt a csapatok saját vezetésének kell biztosítani, hisz nekik a legnagyobb érdekük a saját csapatuk egészségének védelme.

**Kérem a létesítmény fenntartókat a következőkre:**

* A tekepályát a fenntartó lehetőség szerint a mérkőzést megelőzően fertőtlenítse.
* A pályán a játékon kívüli játékosok és a szurkolók lehetőség szerint maszkban tartózkodjanak.
* Ne engedjenek be betegség tüneteit mutató szurkolókat.
* A tekepályán biztosítsák a játékosok és a szurkolók részére a folyamatos kézfertőtlenítés lehetőségét.
* A tekepálya bejáratához írják ki, hogy maszk viselése szükséges.

**Kérem a játékvezetőket a következőkre:**

* A betegség tüneteit produkáló játékost ne engedje pályára lépni.
* A játékvezetés alatt viseljen maszkot, és kérje erre a játékon kívüli játékosokat és a szurkolókat.

**A fent leírtakat csak ajánlani tudom, kötelezni nincs jogom senkit. De ha mindnyájan zökkenőmentesen be akarjuk fejezni a bajnokságot, tennünk kell érte.**

Szombathely, 2020.09.03.

Németh Lajos sk. elnök